Hvað þarf til að dómstólar breyti út af fyrri ákvörðunum?
Í íslenskum rétti gegna fordæmi mikilvægu hlutverki sem réttarheimild, þrátt fyrir að þau séu ekki formlega bindandi samkvæmt lögum. Með fordæmum er átt við eldri dómsúrlausnir sem hafðar eru til hliðsjónar í sambærilegum málum og geta þannig haft áhrif á réttarframkvæmd. Í þessari ritgerð er fjallað um hlutverk fordæma í íslensku réttarkerfi, með sérstakri áherslu á frávik frá þeim. Skoðað er hvenær og hvers vegna dómstólar víkja frá fyrri úrlausnum og hvaða áhrif slík frávik hafa á réttaröryggi og þróun réttarins. Ritgerðin byggir á fræðilegum heimildum og dómum Hæstaréttar, með það að markmiði að draga fram hvernig fordæmi móta íslenskan rétt í framkvæmd. Lykilorð: fordæmi; frávik; Hæstiréttur
Networked Digital Library of Theses and Dissertations